|  |
| --- |
| **HGK - Županijska komora Rijeka** |
|  |
| **ZAPISNIK SA SASTANKA** |
|  |

|  |  |  |
| --- | --- | --- |
| **Sazivač** | **Ime i prezime** | **Potpis** |
| **Loredana Jerković Pejnović** |  |

|  |  |
| --- | --- |
| **Naziv sastanka:** | 1. **sjednica Vijeća Strukovne skupine putničkih agencija** |

|  |  |  |  |  |
| --- | --- | --- | --- | --- |
| **1.** | **Mjesto:** | Rijeka | **Početak:** | 10:00 |
| **Datum:** | 17.2.2016. | **Završetak:** | 12:30 |

|  |  |  |
| --- | --- | --- |
| **2.** | **Prisutni:** | Marinko Bursać, Melita Nilović, Sonja Žic-Milčetić, Tamara Černeka, Daniel Hauptfeld, Dušan Žic, Loredana Jerković Pejnović |

|  |  |  |
| --- | --- | --- |
| **3.** | **Odsutni:** | Roman Cvek, Janko Mavrović, Bobo Grujičić, Tea Krizmanić i Ana Predovan Brkarić |

|  |  |  |
| --- | --- | --- |
| **4.** | **Dnevni red:** | 1. Usvajanje zapisnika s izborne sjednice Strukovne skupine putničkih agencija 2. Realizacija zaključaka s izborne sjednice Strukovne skupine putničkih agencija 3. Prijedlog plana rada Strukovne skupine za 2016. godinu 4. Razno:  * Informacija o Direktivi (EU) 2015/2302 Europskog parlamenta i Vijeća od 25.11.2015. o putovanjima u paket aranžmanima i povezanim putnim aranžmanima * Ažuriranje baze podataka članica Strukovne skupine putničkih agencija |

|  |
| --- |
| **Tijek izlaganja i rezultati sastanka** |

|  |  |  |  |  |
| --- | --- | --- | --- | --- |
| **Sažetak izlaganja i rasprave** | | | | |
| Nazočne je pozdravila zamjenica predsjednika Strukovne skupine putničkih agencija gđa. Tamara Černeka i ispričala predsjednika gospodina Romana Cveka.    Potom je gđa. Černeka predložila sljedeći dnevni red:   1. Usvajanje zapisnika s izborne sjednice Strukovne skupine putničkih agencija 2. Realizacija zaključaka s izborne sjednice Strukovne skupine putničkih agencija 3. Prijedlog plana rada Strukovne skupine za 2016. godinu 4. Razno:  * Informacija o Direktivi (EU) 2015/2302 Europskog parlamenta i Vijeća od 25.11.2015. o putovanjima u paket aranžmanima i povezanim putnim aranžmanima * Ažuriranje baze podataka članica Strukovne skupine putničkih agencija   Dnevni red jednoglasno je usvojen.  Ad.1. Zapisnik je usvojen jednoglasno.  Ad.2. Konstatirano je da su svi zaključci s izborne sjednice realizirani.  Ad.3. Predložen je sljedeći Plan rada Strukovne skupine putničkih agencija:  **Zakonska regulativa:**   1. Direktiva EU 2015/2302 od 25.11.2015. o putovanjima u paket aranžmanima i povezanim putnim aranžmanima 2. Zakon o pružanju usluga u turizmu – zastupanje stavova članica tijekom javne rasprave u proceduri donošenja zakona 3. Zakon i Pravilnik o porezu na dodanu vrijednost – lobiranje za smanjenje stope PDV-a na 13% 4. Odluka o početku i završetku nastavne godine 2016./2017. – zalagati se za termin zimskih školskih praznika u drugom tjednu siječnja 2017. 5. Razmatranje mogućnosti licenciranja putničkih agencija u Hrvatskoj 6. Aktualiziranje ostalih ključnih problema vezanih za zakonsku regulativu   **Poslovno informiranje i povezivanje o:**   1. programima i natječajima resornih institucija te o natječajima EU fondova za MSP 2. inspekcijskom nadzoru putničkih agencija 3. poreznim uvjetima poslovanja putničkih agencija 4. radnim odnosima i zaštiti na radu 5. uključivanje članica u poslovne delegacije i B2B susrete u organizaciji Komore 6. organizacija tematskih radionica/seminara po potrebi članica 7. kreiranje i ažuriranje baze članica Strukovne skupine   Plan rada za 2016. godinu je usvojen.  Vijeće Strukovne skupine e-mailom je usuglasilo stav o terminu zimskih školskih praznika za 2016/2017 godinu na način da se zimski praznici produže na drugi tjedan u siječnju 2017. a isti je proslijeđen i Udruženju putničkih agencija HGK.  Ad.4. Gđa. Černeka izvijestila je nazočne o Direktivi (EU) 2015/2302 Europskog parlamenta i Vijeća o putovanjima u paket aranžmanima i povezanim putnim aranžmanima donesena je 25. 11.2015. Od donošenja stare Direktive 1990.g.,došlo je do znatnih promjena na tržištu putovanja prvenstveno s aspekta Interneta kao kanala prodaje. Nova Direktiva o paket aranžmanima donesena je prvenstveno radi zaštite potrošača, u pogledu zahtjeva informiranja, odgovornosti u odnosu na izvršenje aranžmana. Članice EU dužne su uskladiti nacionalna zakonodavstva s odredbama Direktive do 1.siječnja 2018., a prijemna počinje 1.7.2018. godine.   * Članovi Vijeća koji su nazočili na prezentaciji Direktive u Zagrebu pozdravljaju donošenje predmetne Direktive posebno u dijelu koji se odnosi na odgovornost prodavatelja, a ne samo organizatora paket aranžmana, kao i nadležnost sudova RH u slučaju štetnih situacija nastalih prilikom putnih aranžmana na području Hrvatske. Stav Vijeća prenijeti će se Udruženju hrvatskih putničkih agencija HGK.   Gđa. Černeka apelirala je na kolege da čim saznaju interesantne informacije za poslovanje putničkih agencija dojave, kako bi bili svi u tijeku događanja, a posebno se to odnosi na tekst novog Zakona o pružanju usluga u turizmu.  Na temu ažuriranja baze podataka članica putničkih agencija dogovoreno je:   * da se uputi e-mail od strane HGK o ažuriranju istih te animaciji za rad u strukovnoj skupini. (popis agencija za ažuriranje u att, označene žutom bojom) * da se u bazu/mailing unesu sljedeće tvrtke: Autotrans d.o.o., Jadroagent d.d., Rona trade d.o.o., Cont d.o.o. , Mediteran Adria d.o.o. i Mare monte travel. Uglavnom je riječ o tvrtkama čija glavna djelatnost nije N 7911.   Gđa. Černeka je informirala nazočne o pripremi radionice za putničke agencije s aspekta inspekcijskih nadzora: turističke inspekcije, porezne i inspekcije rada i to na način da se agencijama ukažu najčešće pogreške koje su spomenute inspekcije uočile prilikom nadzora. Načelno je dogovoren termin 16.3.2016. godine.  Gosp. Hauptfeld je ukazao na novi način obračuna dnevnica i reprezentacija , posebno po pitanju inozemnih dnevnica. Sa 01.01.2016. donesene su nove odredbe koje glase:    Za dnevnice u Hrvatskoj:  \*Ako je na službenom putovanju osiguran jedan obrok (ručak ili večera), neoporeziv iznos dnevnice u zemlji umanjuje se za 30%, neovisno o stvarno plaćenom iznosu obroka.  \* Ako su tijekom službenog putovanja u zemlji osigurana oba obroka, tj. ako su osigurani i ručak i večera, iznos neoporezive dnevnice koji se isplaćuje u novcu umanjuje se za 60%  Za dnevnice u Inozemstvu:  \* Ako je tijekom službenog putovanja u inozemstvo osigurana prehrana -dnevnica se umanjuje za 80%  Slijedom navedenoga, Vijeće se dogovorilo da se zatraži mišljenje Poreznoj upravi Rijeka za nekoliko stvari koje nisu dovoljno jasne:    *1. Zašto se za Hrvatske dnevnice radi razlika u 1 ili 2 obroka, a za strane dnevnice se samo spominje prehrana (ne navodi se 1 ili posebno 2 obroka)*  *2. Jasno je da se ovakvo smanjenje odnosi na slučajeve kada je osobi unaprijed plaćen polu ili puni pansion, ali se postavlja pitanje sta se događa u slucaju da zaposlenik plati večeru za poslovnog partnera i prilaze račun kao reprezentaciju...Da li u tom slučaju, kada firma placa tu reprezentaciju, taj radnik za taj dan mora umanjiti dnevnicu*  *3. Ukoliko je i reprezentacija razlog za smanjenje dnevnica, sta bi se podrazumijevalo po prehrana* | | | | |
| **Zaključak** | | **Zadužena osoba** | | **Rok** |
| 1. Jednoglasno je usvojen zapisnik Strukovne skupine putničkih agencija. 2. Konstatirano je da su realizirani svi zaključci s izborne sjednice Strukovne skupine putničkih agencija. 3. Prihvaćen je plan rada Strukovne skupine putničkih agencija za 2016. godinu. 4. Zadužuje se Loredana da pošalje dopis putničkim agencija te ispita koje su tvrtke s pretežitom djelatnošću putničkih agencija u bazi Strukovne skupine. 5. Zadužuje se Loredana uputiti dopis Poreznoj upravi Rijeka u svezi problema obračuna dnevnica na očitovanje na iste. | |  | | 17.2.2016.  17.2.2016.  17.2.2016.  25.2.2016.  25.2.2016. |
| **Zapisnik sastavili:** | **Ime i prezime** | | **Potpis** | |
| Loredana Jerković Pejnović | |  | |